" Chauvinistiese yunkyard" deur KOOS KOMBUIS
Oorspronklik gepos deur: @rogers.com Chauvinistiese junkyard Koos Kombuis 'n mens kan 'n vrou se karakter vóél aan die manier wat sy haar skoene aantrek as sy fokof en aan die soort goed wat sy vergeet in jou plek: Tretchikoff-prints of 'n Chagall, stukkende ketels; dis mal, mal, mal só baie vrouens het deur my huis gereis en almal die deur oopgelos (wat 'n trek!) hulle rubbish lê hier orals rond: panties, hoëhakskoene, selfmoordnotas, hoëtroustelle, en paper clips waarmee ons drome probeer vassteek het aan mekaar. maar gelukkig het alles nou weer bedaar. dis net ekself, my pyp, my tikmasjien, my lyf, en my versameling gesigte. wat 'n job om alles te sorteer! Kan vroue nie op één plek bly met al hulle besittings nie? hoekom gaan hulle to pieces? is dit fabrieksfoute of iets met die sisteem van saambly wat verkeerd is? boonop klink hulle name ook alles dieselfde. Louise vir Grease, Simone: sy's gone Randi - Yolande - Brigitte - Elmaré oogwimpers, orgasmes, leë yskaste, lipstiffie, partytjies, ongeraamde skilderye, vlekke van ou maandstonde in my lakens. miskien kan ek hulle reuke wat nog hier bly hang bottel en verkoop. miskien moet ek volgende keer vergeet van die trek, die oop deur, ens. en wegloop saam met haar net om te vóél hoe voel dit om te weet: "Ek's klaar!"